ফুটবল বিশ্বকাপের থিম সং (ভিডিও)
অলিম্পিকের পরেই ‘গ্রেটেস্ট শো অন আর্থ’! বিশ্বকাপ ফুটবল মানেই রাত জেগে বাঙালির ফুটবল দেখা। দেশ ভুলে ব্রাজিল, আর্জেন্টিনা, স্পেন, জার্মানিকে নিঃশর্ত সমর্থন করা। যাইহোক, ফুটবল-জ্বরে ভুগছে গোটা বিশ্ব। আর মাত্র কয়েকটা দিন, তারপরেই শুরু হয়ে যাবে রোনালদো, মেসি, ইনিয়েস্তাদের নিয়ে বাঁধনছাড়া আবেগ।
এর পাশাপাশি গোটা বিশ্বের নজরে থাকে আরো একটি বিষয়। তা হলো, বিশ্বকাপের থিম সিং। ২০১০-এ দক্ষিণ আফ্রিকা বিশ্বকাপে শাকিরার ‘ওয়াকা ওয়াকা’ কিংবা ২০১৪ সালে ব্রাজিল বিশ্বকাপে পিটবুল-জেনিফার লোপেজের ‘উই আর ওয়ান’-এর ছন্দে মেতেছিল গোটা বিশ্ব।
২০১৮-এর বিশ্বকাপে এবার ‘লিভ ইট আপ’। শুক্রবারেই রাশিয়া বিশ্বকাপের থিম সং আনুষ্ঠানিকভাবে প্রকাশ করল ফিফা। গান গেয়েছেন উইল স্মিথ। তাকে যোগ্য সঙ্গত করেছেন কসোভোর পপ গায়িকা ইরা ইস্ত্রেফি এবং কলম্বিয়ান রেগেটন স্টার নিকি জ্যাম।
আগের দুই সংস্করণের মতো এই বিশ্বকাপের থিম সং-ও প্রযোজনা করেছে ডিজে ডিপ্লো। জানা গেছে, ১৫ই জুলাই মস্কোর লুজনিক স্টেডিয়ামে ফাইনালের আগে মাঠ মাতাবেন স্মিথরা। বিশ্বকাপের আনুষ্ঠানিক মিউজিক ভিডিও প্রকাশ করা হবে ৭ জুন।
সূত্রঃ গোনিউজ